****

**LATVIJAS REPUBLIKA**

**KĀRSAVAS NOVADA PAŠVALDĪBA**

Reģistrācijas Nr.90000017398Vienības iela 53, Kārsava, Kārsavas novads, LV-5717

tālr.65781390, fakss 65781395, e-pasts: dome@karsava.lv

**Apstiprināti**

Ar Kārsavas novada domes

2016.gada 22. decembra sēdes lēmuma Nr.26, prot.nr. 15

**Saistošie noteikumi Nr. 15**

**Grozījumi 2015.gada 29. oktobra saistošajos noteikumos Nr.15**

**„Par sociālās palīdzības pabalstiem Kārsavas novadā”**

 Izdoti saskaņā ar LR likuma “Par pašvaldībām” 43.panta trešo daļu

 LR likuma „Sociālo pakalpojumu un sociālās palīdzības likums” 35.panta ceturto, piekto daļu,

Ministru kabineta 2012.gada 18.decembra noteikumu Nr. 913

 „Noteikumi par garantēto minimālo ienākumu līmeni” 3.punktu,

likuma „Par palīdzību dzīvokļa jautājuma risināšanā” 14.panta sesto daļu,

Ministru kabineta 2010.gada 30.marta noteikumu Nr.299 „Noteikumi par ģimenes vai atsevišķi dzīvojošas personas atzīšanu par trūcīgu” 17., 19.4. apakšpunktu

Ministru kabineta 2009. gada 17.jūnija noteikumu Nr.550 „Kārtība, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību” 13. punktu.

Izdarīt Kārsavas novada pašvaldības 2015.gada 29. oktobra saistošajos noteikumos Nr.15 „Par sociālās palīdzības pabalstiem Kārsavas novadā” šādus grozījumus:

1. Izteikt 7. punktu šādā redakcijā:

„7. Personas (ģimenes) kopējo vidējo ienākumu summu mēnesī samazina par ikmēneša kredītmaksājuma apmēru līdz 60 *euro* mēnesī vienīgajam mājoklim. Iesniedzējpersonai Kārsavas novada pašvaldības sociālajā dienestā (turpmāk – SD) jāiesniedz kredītiestādes dokumenta kopija, kas apliecina personas ikmēneša kredītmaksājuma apmēru.”

1. Izteikt 13.2. apakšpunktu šādā redakcijā:

„13.2. Tiesības saņemt dzīvokļa pabalstu kalendārajā gadā ir:

 13.2.1. trūcīgai personai (ģimenei) līdz 170 *euro* apmērā;

 13.2.2. maznodrošinātai personai (ģimenei) līdz 130 *euro* apmērā;

 3. Izteikt 13.2.1 apakšpunktu šādā redakcijā:

„13.2.1 pabalsta pieprasītājam dzīvokļa pabalstu var izmaksāt divas reizes gadā, noteikto pabalsta summu, sadalot divās daļās, gada laikā nepārsniedzot 13.2.1. vai 13.2.2. apakšapakšpunktā noteikto dzīvokļa pabalsta apmēru.”

 4. Aizstāt 14.1. apakšpunktā skaitli „150” ar skaitli „400”.

 5. Aizstāt 15.1. apakšpunktā skaitli „72” ar skaitli „75”.

6. Izteikt 15.3. apakšpunktu šādā redakcijā:

„15.3. pabalstu briļļu iegādes izdevumu segšanai līdz 57 *euro* apmērā piešķir bērnam līdz 24 gadu vecumam, ja bērns iegūst vispārējo, profesionālo vai augstāko izglītību un ir vecāku apgādībā, iesniedzot Sociālajā dienestā izziņu no mācību iestādes par bērnu no 18 līdz 24 gadu vecumam, kurš mācās. Pabalsts tiek piešķirts, pamatojoties uz dokumentiem, kas pierāda minētos izdevumus /apmaksas čeki, stingrās uzskaites EKA čeki vai kvītis/.”

 7. Aizstāt 16.2.1. apakšapakšpunktā skaitli „36” ar skaitli „40”.

 8. Aizstāt 16.2.2. apakšapakšpunktā skaitli „36” ar skaitli „40”.

Kārsavas novada pašvaldības domes priekšsēdētāja I.Silicka

DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU